Č. p.: USVOS-KUS-2023/000020-830

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Úrad splnomocnenca vlády SR pre rozvoj občianskej spoločnosti

**Adresa:** Cukrová 14, 813 39 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Silvia Ďurechová

**Telefón:** +421 907 697 201

**E-mail:** silvia.durechova@minv.sk

**URL zverejnenej zákazky:** https://josephine.proebiz.com/sk/tender/36972/summary

# Opis

**Názov zákazky:** Zabezpečenie kvantitatívneho zberu dát

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

79300000-7 - Prieskum trhu a ekonomický prieskum; prieskum verejnej mienky a štatistika;

79311200-9 - Služby týkajúce sa vykonávania prieskumov

71620000-0 - Analytické služby

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb/dodania tovaru:**

Ministerstvo vnútra Slovenskej republiky – Úrad splnomocnenca vlády SR pre rozvoj občianskej spoločnosti, Cukrová 14, 813 39 Bratislava

**Termín splnenia zákazky:**

**február - marec 2023**

**Opis predmetu zákazky:**

**Zabezpečenie kvantitatívneho zberu dát** v rozsahu:

* zabezpečenie kvantitatívneho zberu dát (reprezentatívny prieskumu dôvery občanov v inštitúcie verejnej správy s dôrazom na vnímanie participácie verejnosťou - či verejnosť chce a vie participovať, ako vnímajú participáciu iniciovanú zo strany verejných inštitúcií),
* reprezentatívny prieskum (zber dát) na vzorke 1200 respondentov (N1212) s využitím 30 komplexných otázok  (otvorených – maximálne 5, uzavretých, s viacerými možnosťami odpovedí - približne 100 premenných),
* spracovanie dotazníka – nie je predmetom verejného obstarávania, dotazník bude poskytnutý verejným obstarávateľom. Úspešný uchádzač na základe skúseností a zručností z prieskumov má povinnosť pripomienkovať návrh dotazníka, zaslať pripomienky obratom verejnému obstarávateľovi. Verejný obstarávateľ má právo zaslané pripomienky vyhodnotiť a zapracovať, ak je relevantné. Programovanie dotazníka (final verzie) zabezpečí úspešný uchádzač.
* vekové rozpätie respondentov: 18 – 86 rokov,
* výstupom reprezentatívneho prieskumu (zberu dát) sú súborné kvantitatívne štatistické dáta – dátový súbor vo formáte SPSS súbor prípadne jeho alternatíva,
* spôsob vykonania prieskumu (zberu dát) – prezenčne, dopytovaním face to face (tzv. osobný prieskum alebo osobné stretnutie anketára s interviewaným). Predpokladaný čas na stretnutie a dotazovanie s respondentom je max. 25 minút.

Verejný obstarávateľ požaduje, aby boli v cene zahrnuté všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené so zabezpečením služby.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Predpokladaná hodnota zákazky zistená na základe prieskumu trhu (oslovenie hospodárskych subjektov) je maximálne **17 869,00 Eur** bez DPH za celý predmet zákazky.

Predpokladaná hodnota zákazky bola určená na základe aritmetického priemeru cien zistených prieskumom trhu.

Zákazka bude zabezpečovaná z finančných prostriedkov štátneho rozpočtu a zdrojov Európskeho sociálneho fondu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorá je uvedená v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/36972/summary.

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

Verejný obstarávateľ navrhuje nasledovné podmienky účasti, ktoré musí záujemca/uchádzač (t. j. hospodársky subjekt/dodávateľ/poskytovateľ) spĺňať pre účely aplikovaného zjednodušeného postupu zadávania tejto zákazky:

1. **Uchádzač musí byť oprávnený poskytovať službu** podľa § 32 ods. 1 písm. e) zákona o verejnom obstarávaní. Doklad o oprávnení poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. **čestné vyhlásenie** že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásení.
3. **Zoznam poskytnutých služieb**, za predchádzajúce tri roky rovnakého alebo podobného charakteru ako predmet zákazky:

Minimálna požadovaná úroveň štandardov odbornej spôsobilosti – Zoznamu poskytnutých služieb:

Verejný obstarávateľ vyžaduje, aby Zoznam poskytnutých služieb za predchádzajúce tri roky do uplynutia lehoty na predkladanie ponúk, ktorú stanovil verejný obstarávateľ v tejto výzve **(do 31. 01. 2023 do 14:00 hod)**, obsahoval minimálne 5 (slovom: päť) plnení (zákaziek), ktoré preukážu a potvrdia reálne poskytnutie služieb rovnakého alebo podobného charakteru ako predmet zákazky (sociologický prieskum verejnej mienky). Za rovnaký alebo podobný charakter poskytnutých služieb ako predmet tejto zákazky sa považuje: reprezentatívny prieskum (zber dát na vzorke 1.000 – 1.200 respondentov s využitím 30 – 40 komplexných otázok), spracovanie súborných kvantitatívne štatistických dát). Zoznam poskytnutých služieb musí pri každom plnení (zákazke) obsahovať:

* Identifikačné údaje odberateľa (objednávateľa) poskytnutej služby v minimálnom rozsahu: obchodné meno alebo názov; sídlo alebo adresa podnikania; identifikácia kontaktnej osoby (meno a priezvisko) za účelom overenia/potvrdenia  poskytnutej služby; tel. a e-mailový kontakt na kontaktnú osobu;
* Lehotu poskytnutia služby v rozsahu „od – do“ alebo presný termín poskytnutia služby v rozsahu DD:MM:RRRR;
* Stručný opis poskytnutej služby.

Poznámky verejného obstarávateľa:

Verejný obstarávateľ informuje záujemcu/uchádzača, že akceptuje na preukázanie minimálnej požadovanej úrovne štandardov odbornej spôsobilosti – Zoznamu poskytnutých služieb referenciu zverejnenú v prospech uchádzača/záujemcu v Evidencii referencií v zmysle ustanovení zákona o verejnom obstarávaní, t. j. akceptuje referenciu podľa zákona o verejnom obstarávaní ako vystavený a zverejnený doklad v Evidencii referencií, ak odberateľom poskytnutej služby bol verejný obstarávateľ alebo obstarávateľ podľa zákona o verejnom obstarávaní. Verejný obstarávateľ v tejto súvislosti požaduje od uchádzača/záujemcu, aby vo svojej ponuke uviedol, že na preukázanie podmienky účasti týkajúcej sa odbornej spôsobilosti využíva referenciu/referencie podľa zákona o verejnom obstarávaní s uvedením presného webového odkazu na takto vystavenú a zverejnenú referenciu/referencie v Evidencii referencií ako informačného systému verejnej správy, ktorého správcom je Úrad pre verejné obstarávanie a v ktorom sa vedú referencie od verejných obstarávateľov a obstarávateľov.

Pre odstránenie akýchkoľvek pochybností o spôsobe preukázania splnenia podmienky účasti týkajúcej sa odbornej spôsobilosti, verejný obstarávateľ vysvetľuje, že záujemca môže využiť jeden z nasledujúcich spôsobov preukázania splnenia podmienky účasti:

1. Predložiť Zoznam poskytnutých služieb s minimálne piatimi plneniami (Zoznam poskytnutých služieb ako samostatný doklad, ktorý vypracuje záujemca/uchádzač); alebo
2. Predložiť päť referencií podľa zákona o verejnom obstarávaní vystavené verejnými obstarávateľmi a/alebo obstarávateľmi – postačuje webový odkaz na zverejnenú referenciu v Evidencii referencií; alebo
3. Kombináciu 1) a 2) spôsobu preukázania splnenia podmienky účasti týkajúcej sa odbornej spôsobilosti.

# Kritériá vyhodnotenia ponúk

Najnižšia cena bez DPH

# Použije sa elektronická aukcia:

 Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšieho uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka na zabezpečenie požadovaných služieb predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: áno

Uchádzač je povinný strpieť výkon kontroly/auditu/overovania súvisiaceho s plnením tejto objednávky a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä :

1. poverení zamestnanci Zodpovedného orgánu,
2. poverení zamestnanci Orgánu auditu,
3. poverení zamestnanci Najvyššieho kontrolného úradu Slovenskej republiky,
4. poverení zamestnanci Úradu pre verejné obstarávanie,
5. riadne splnomocnení zástupcovia Európskej komisie, Európskeho úradu na boj proti podvodov a Európskeho dvora audítorov,
6. osoby prizvané kontrolnými orgánmi uvedenými v písm. a) až e) tohto bodu v súlade s príslušnými právnymi predpismi SR a ES.

V prípade, že v dôsledku takto vykonanej kontroly poskytovateľom grantu alebo iným príslušným a oprávneným orgánom dôjde k uznaniu časti alebo celého plnenia predmetu zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste ich vzniku, a ak k tomuto dôjde v dôsledku zavinenia predávajúceho, bude ho znášať predávajúci.

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V Bratislave 24. 01. 2023 *Filip Vagač, v. r.*

 ..................................

 Filip Vagač

 splnomocnenec vlády SR

 pre rozvoj občianskej spoločnosti

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

**Zabezpečenie kvantitatívneho zberu dát**

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

 ...............................................................

 meno priezvisko a podpis

štatutárneho zástupcu uchádzača

Čestné vyhlásenie

Týmto ako uchádzač v zákazke:

**Zabezpečenie kvantitatívneho zberu dát**

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

 ...............................................................

 meno priezvisko a podpis

 štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

**Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)